Боголин

Боголин — село во Неврокопско, Пиринска Македонија, денес во општината Сатовча на Благоевградската област, југозападна Бугарија.

 Географија и местоположба 

Селото Боголин се наоѓа на 13 километри источно од Хаџидимово и на 20 километри јужно од општинскиот центар Сатовча. Селото е планинско кое се наоѓа во подножјето на западните делови на Родопите на надморска висина од 947 метри. Атарот на селото зафаќа површина од 5.344 км2. Селото се наоѓа во долината на реката Бистрица помеѓу селата Абланица и В’лкосел, и спаѓа во историко-географската област Чеч.

 Историја 
Османлиско Царство

Легендата за основањето на селото раскажува дека Боголин своите почетоци ги имало во соседното село В’лкосел. Според неа, во В’лкосел живеел човек со прекар Чумарја, кој избегал од таму и се населил на ова место. Бидејќи побегнал од таму, го добил името Бегалин Чумар и со тоа го дал името на селотоСюлейман Моллов, сп. Родопи, кн. 11, 1969, с. 18.. Според друга легенда, името на селото потекнува од некој  „бог Лин“.

Во текот на 19 век, селото било муслиманско и припаѓало кон Неврокопската каза на Отоманското Царство. Во „Етнографија на Адријанопол, Монастир и Салоника“ се вели дека во 1873 г. Боболина (Bobolina) е село со 12 семејства и 38 помаци. Според статистиката на Васил К’нчов („Македонија. Етнографија и статистика“) во 1900 година селото имало 65 жители, сите Помаци и 13 куќи. Според Стефан Верковиќ, кон крајот на 19 век, во Боголин живееле 40 машки муслимани во 12 куќи.

Во 1899 година, селото имало население од 158 жители според резултатите од пописот на населението на Отоманското ЦарствоЗеленгора, Георги. Помаците в Турция. Според Димитар Хаџанов, 1692 Помаци живееле во Абланица, Боголин и Крибул во 1916 годинаГаджанов, Димитър Г. Мюсюлманското население в Новоосвободените земи, во: Научна експедиция в Македония и Поморавието 1916, Военноиздателски комплекс „Св. Георги Победоносец“, Университетско издателство „Св. Климент Охридски“, София, 1993, стр. 245..
Бугарија
По крајот на Балканските војни, селото било вклучено во составот на Бугарија.

Население
 +Население на Боголин по попис
  Година
 1934
 1946
 1956
 1965
 1975
 1985
 1992
 2001
 2011
 2015
  Жители
 174
 186
 226
 286
 318
 393
 464
 466
 418
 437 


+Етнички состав на населението од 2011 година: Националност Население Процент Бугари 89 91,75% Турци 6 6,19% Вкупно 97 
+Население по возраст од 2011 година:

Општествени установи

Во селото постои основно училиште наречено „Св. Паисиј Хилендарски “. Училиштето било отворено на 15 септември 1926 година. Првиот учител во селото бил Ангел Стефанов Стоилков од селото Узем. По него дошле Апостол Василев Георгиев од Петрич, Костадин Георгиев Денев, Георги Петков Панајотов и други. Во истата година, бил избран училиштен одбор за да обезбеди училници, да ги снабдува со учебници, ормари, контејнери и додатоци. Со оглед на неодамнешното насилно крштевање, населението во тоа време било премногу непослушно во училиштето, а учителот се сметал за „непријател“ на населението. Со текот на времето, тие започнале да го прифаќаат училиштето и да го менуваат ставот кон тоа. Од 1970 до 1990 година директор на училиштето бил Георги Николов Попов. Од 1990 година Красимир Недков Даутев е директор на Боголин. Во 1993 година училиштето било трансформирано во основно.

 Личности 
 Емил Бисеров Јуруков – политичер
 Здравко Славиев Дренчев – лекар
 Владимир Тошков Балкански - лекар
 Климент Тошков Балкански - лекар

 Наводи 

Категорија:Општина Сатовча
Категорија:Села во Пиринска Македонија
Категорија:Чеч